கேள்வி: காஞ்சிபுரம் புத்தகத் திருவிழா 2022 பற்றி தகவல் சொல்.
பதில்: File:காஞ்சிபுரம் புத்தகத் திருவிழா.jpg காஞ்சிபுரம் புத்தகத் திருவிழா 2022 (''Kanchipuram book festival 2022'') 2022 ஆம் ஆண்டு திசம்பர் மாதம் 23ஆம் தேதியன்று தொடங்கி 2023 ஆம் ஆண்டு சனவரி மாதம் 2 ஆம் தேதி வரை நடைபெற்றது. புத்தகங்களை கையில் எடுத்து படிக்கும் பழக்கத்தை ஊக்குவித்தல் என்ற நோக்கத்தை இலக்காகக் கொண்டு மாவட்டந்தோறும் புத்தகத் திருவிழாக்கள் மற்றும் இலக்கியத் திருவிழாக்கள் நடத்தப்படும் என்று தமிழக முதல்வர் மு. க. ஸ்டாலின் அறிவித்துள்ளார். இதன் தொடர்ச்சியாக இந்தியா தமிழ்நாடு மாநிலத்திலுள்ள கோவில் நகரமான காஞ்சிபுரம், தென்னிந்திய புத்தக விற்பனையாளர்கள் மற்றும் பதிப்பாளர்கள் சங்கம் மாவட்ட ஆட்சித் தலைவர் இணைந்து இப்புத்தகத் திருவிழாவை நடத்தின. காஞ்சிபுரம் மாவட்ட ஆட்சியர் அலுவலக அண்ணா காவல் அரங்க விளையாட்டரங்க வளாகத்தில் புத்தகத் திருவிழா நடைபெற்றது. அரசு சார்பில் இந்த புத்தகத் திருவிழாவிற்கு ரூ.12 லட்சம் நிதி ஒதுக்கீடு செய்யப்பட்டிருந்தது. இத்துடன் பல்வேறு கல்வி நிறுவனங்களும் நன்கொடையாளர்களும் நிதி உதவி வழங்கின. புத்தகத் திருவிழாவில் சுமார் 120- எண்ணிக்கைக்கும் மேற்பட்ட அரங்குகள் அமைக்கப்பட்டிருந்தன. ரூ.10 முதல் 1000- ரூபாய்க்கும் மேற்பட்ட விலையிலான புத்தகங்கள் விற்பனைக்கு வைக்கப்பட்டிருந்தன. கலை, இலக்கியம், வரலாறு, புராணம், இதிகாசம், சமுதாயம், நவீனம், தன்னம்பிக்கை, தன்முனைப்பு, சரித்திரம், சமூகம், அரசு வேலைவாய்ப்பு தேர்வுக்கான நூல்கள், ஆட்சிப்பணி தேர்வு தொடர்பான வழிகாட்டி புத்தகங்கள், குழந்தைகள் முதல் பெரியவர்கள் வரை அனைத்து வயதினருக்கும் ஏற்ற வகையில் 5 ஆயிரம் தலைப்புகளில் இலட்சக்கணக்கான புத்தகங்கள் விற்பனைக்கு வைக்கப்பட்டிருந்தன. காஞ்சிபுரம் மாவட்ட நிர்வாகம் சார்பில் இந்த புத்தக திருவிழாவில் கலந்து கொள்ளும் மக்களுக்கு சில சிறப்பு ஏற்பாடுகளும் செய்யப்பட்டு இருந்தன. முன்னெடுப்புகள் புத்தகத் திருவிழா காஞ்சிபுரத்தில் முதன் முறையாக நடத்தப்படுவதால் புத்தக திருவிழாவுக்கான ஏற்பாடுகள் தொடர்பான ஆய்வு கூட்டம் முன்னதாக காஞ்சிபுரம் மாவட்ட ஆட்சித்தலைவர் ஆர்த்தி தலைமையில் நடைபெற்றது. மாவட்ட காவல் கண்காணிப்பாளர் சுதாகர், திட்ட இயக்குநர் சிறீதேவி, மாவட்ட நூலக அலுவலர் மந்திரம், முதன்மை கல்வி அலுவலர் வெற்றிச்செல்வி உள்ளிட்ட அதிகாரிகள் பலர் கூட்டத்தில் பங்கேற்றனர். புத்தகத் திருவிழாவுக்கான பிரசுரங்களை மாவட்ட ஆட்சித்தலைவர் ஆர்த்தி வெளியிட்டார். விழாவுடன் தொடர்புடைய குறும்படம் ஒன்றும் வெளியிடப்பட்டது. புத்தகத் திருவிழா குறித்த விழிப்புணர்வை ஏற்படுத்தும் வகையில் சமூக வலைத் தளம் உள்ளிட்ட அனைத்து ஊடகம் பயன்படுத்திக் கொள்ளவும் ஆட்சித்தலைவர் உத்தரவிட்டார். நட்சத்திர பேச்சாளர்கள், கலை நிகழ்ச்சிகள், குழந்தைகள் விரும்பும் நவீன அம்சங்கள் ஆகியவை விழாவில் இடம்பெற வேண்டும் என்ற கருத்தையும் முன்வைத்தார்.